open-index/open-wikipedia-markdown huggingface dataset:
კონვექცია

მინი|210პქ|კონვექციის მოძრაობა უბრალო მიკროტალღაში
**კონვექცია** (ლათ. Convectio - მოზიდვა, მოტანა) — სითხეებსა და აირებში სითბური ენერგიის გავრცელება. როდესაც სითხე ან აირი თბება, სითბოს წყაროსთან ყველაზე ახლომდებარე ნაწილი ფართოვდება და ნაკლებად მკვრივი ნაწილი ზემოთ ადის. სითხეებსა და აირებში აღძრულ ასეთ მოძრაობას, *კონვექციური ნაკადი* ეწოდება. 

## თვისებები 
დედამიწის გარშემო ქარების მოძრაობა კონვექციური ნაკადებითაა გამოწვეული. ამის მიზეზი ისაა, რომ ეკვატორის მახლობლად დედამიწის ზედაპირს მზის მეტი ენერგია ეცემა. გათბობისას ჰაერი ფართოვდება და მაღლა ადის. თავისუფალი ადგილისკენ მიემართება შედარებით ცივი და მკვრივი ჰაერი, რის შედეგადაც ჩნდება ქარი.

ცნობილია, რომ ოთახის გასათბობ რადიატორთან შეხებაში მყოფი ჰაერი თბება და ფართოვდება ვინაიდან, ამ დროს შესაბამისად მცირდება ჰაერის სიმკვრივე. იგი არქიმედეს კანონის თანახმად, მიემართება ზევით და მის ადგილს იკავებს უფრო დაბალი ტემპერატურის და მაშასადამე უფრო მეტი სიმკვირივის მქონე ჰაერი. 

კონვექცია ორი სახისაა: 
* *ბუნებრივი*
* *იძულებითი*

კონვექცია ბუნებრივია, თუ ის თავისუფლად მიმდინარეობს, გარედან ყოველგავრი ჩარევის გარეშე. ბუნებრივი ანუ თავისუფალი კონვექციის წარმოსაქმნელად საკმარისია, სითხე ან აირი ქვემოდან გავათბოთ ან ზემოდან გავაცივოთ, ამასთან ნივთიერება არათანაბრად უნდა იყოს გამთბარი. 

*იძულებითი კონვექცია* კი გარედან ჩარევის შედეგად ხდება : სითხისა და აირის ფენები ტუმბოს ან მექანიკური სარევის დახმარებით გადაადგილდება (სწორედ ტუმბოს საშუალებით ხდება კოსმოსური ხომალდის გათბობისას საჭირო კონვექციური ნაკადის შექმნა).

საშინაო ცდაში წყალზე დაკვირვებით ვამჩნევთ: თბილი, შეფერილი  წყალი ბოთლიდან ზედაპირზე ამოდის და მიემართება ყინულისაკენ. წყლის ადუღება  აიხსნება თბილი და ცივი წყლის ფენების მოძრაობით. ცივი წყალი ქვევით ჩამოდის, ცხელდება, შემდეგ ისევ ზევით ადის და ა. შ. ადგილი აქვს წყლის ცირკულაციას. სითბოს გადაცემის ამ ხერხს *კონვექცია* ეწოდება. 

## იხილეთ აგრეთვე 
* კონვექცია

## რესურსები ინტერნეტში 
* Correlations for Convective Heat Transfer 
* კონვექცია (ფიზიკაში) - დიდი საბჭოთა ენციკლოპედია

## ლიტერატურა 
* ქსე, ტ. 5, გვ. 635, თბ., 1980.

კატეგორია:ჰიდროაერომექანიკა
კატეგორია:თერმოდინამიკა
Absolute Greatest

***Absolute Greatest*** — ინგლისური როკ ჯგუფ Queen-ის მიერ 2009 წელს გამოშვებული კრებული.  მის გამოცემასთან დაკავშირებული იყო ჯგუფის ოფიციალურ საიტზე გამართული კონკურსი, რომლის ფარგლებშიც მსურველს უნდა გამოეცნო მომავალი კრებული სიმღერების ზუსტი სია.

საგულისხმოა, რომ ალბომში შეტანილია სიმღერების რემასტერინგები, მომზადებული ორიგინალური სტუდიური ფირებით.

## სიმღერების სია
## ჩარტები და სერტიფიცირებები 
### ჩარტები 
### სერტიფიცირებები 
## რესურსები ინტერნეტში
* ინფორმაცია ჯგუფის ოფიციალურ საიტზე

## სქოლიო 
კატეგორია:2009 წლის კომპილაციური ალბომები
კატეგორია:Queen-ის კომპილაციური ალბომები
Ultimate Queen

***Ultimate Queen*** — ინგლისური როკ ჯგუფ Queen-ის ალბომების კრებული, გამოცემული 1995 წელს. მასში შეტანილია ჯგუფის მიერ იმ დროისთვის გამოცემული ყველა ძირითადი ალბომი, მათ შორის, საკონცერტო ჩანაწერი *Live Killers*. კრებულს არ ახლავს *Greatest Hits*, *Greatest Hits II* და *Queen at the Beeb*

## ალბომები 
**Queen*
**Queen II*
**Sheer Heart Attack*
**A Night at the Opera*
**A Day at the Races*
**News of the World*
**Jazz*
**Live Killers*
**The Game*
**Flash Gordon*
**Hot Space*
**The Works*
**A Kind of Magic*
**Live Magic*
**The Miracle*
**Innuendo*
*''Live at Wembley '86*
**Made in Heaven''

## რესურსები ინტერნეტში
*ალბომის შესახებ

კატეგორია:1995 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:EMI Records-ის კომპილაციური ალბომები
სანტა-კრუს-დე-ლა-სიერა

**სანტა-კრუს-დე-ლა-სიერა** — ქალაქი აღმოსავლეთ ბოლივიაში, სანტა-კრუსის დეპარტამენტის დედაქალაქი. მდებარეობს ზღვის დონიდან 416 მეტრზე. წარმოადგენს ბოლივიის უდიდეს ქალაქს. 2010 წლის მონაცემებით, ქალაქის მოსახლეობა 1.756.926, ხოლო მისი ურბანული არეალის 2,102,998 ადამიანს შეადგენს. 

ქალაქი 1561 წლის 26 თებერვალს დააარსა ნუფლო დე ჩავესმა და მანვე უწოდა სახელი სანტა-კრუს-დე-ლა-სიერა, რაც ესპანურად „*მთების წმინდა ჯვარს*“ ნიშნავს. 

კლიმატი ტროპიკული სავანის ტიპისაა. საშუალო წლიური ტემპერატურა  21 °C-ია. 

## იხილეთ აგრეთვე
*ბოლივიის ქალაქების სია

## რესურსები ინტერნეტში
* Gobierno Municipal de Santa Cruz de la Sierra 
* Cartografía de la ciudad de Santa Cruz 
* Feria Internacional de Santa Cruz
* Vista satelital de Santa Cruz en Wikimapia
* Guía de eventos, restaurantes, bares, y mucho más, en Santa Cruz de la Sierra 
* Directorio de puntos WiFi libres de Santa Cruz de la Sierra

## სქოლიო
კატეგორია:ბოლივიის ქალაქები
კატეგორია:ბოლივიის დეპარტამენტების დედაქალაქები
ტარიხა

**ტარიხა** — ქალაქი სამხრეთ ბოლივიაში, ტარიხას დეპარტამენტის დედაქალაქი. მდებარეობს ზღვის დონიდან 1,854 მეტრზე. 2006 წლის მონაცემებით, მისი მოსახლეობა შეადგენდა  170,900 ადამიანს. ქალაქი დაარსდა 1574 წელს. 

ქალაქში მდებარეობს აეროპორტი, საიდანაც სრულდება რეგულარული რეისები ბოლივიის სხვა ქალაქების მიმართულებით. 

## იხილეთ აგრეთვე
*ბოლივიის ქალაქების სია

## რესურსები ინტერნეტში
* Tarija City Guide 
* Weather in Tarija 
* Bolivian Yellow Pages
* Tarija profile 
* Tarija regional profile  
* Tarija tourism profile 

კატეგორია:ბოლივიის ქალაქები
კატეგორია:ბოლივიის დეპარტამენტების დედაქალაქები
პოოპო

**პოოპო** () — დიდი, მარილიანი ტბა ბოლივიის მთიანეთში. მდებარეობს ზღვის დონიდან 3 700 მეტრზე. ტბის სიგრძე 90 კმ-ია, სიგანე 32 კმ. ზედაპირის ფართობი ცვალებადია და მერყეობს  1 340 კმ² - 2 500 კმ²-ს შორის. საშუალო სიღრმე 3 მეტრია. წყლის ძირითადი მარაგი ჩამოაქვს მდინარე დესაგუადეროს, რომელიც ტიტიკაკას ტბიდან გამოედინება. 

დესაგუადეროს გარდა, პოოპოში აღმოსავლეთ სანაპიროს მხრიდან სხვა მრავალი პატარა მდინარე ჩაედინება, რომლებიც წელიწადის უმეტეს დროს დამშრალნი არიან. იმ დროს, როდესაც ტბაში წყლის დონე ყველაზე მაღალია, ის უერთდება მის დასავლეთით მდებარე მარილის უდაბნო სალარ-დე-კოიპასას. 1986 წელს დაფიქსირდა წყლის ყველაზე დიდი რაოდენობა და ტბის ფართობმა 3 500 კმ² შეადგინა.

## იხილეთ აგრეთვე
*ბოლივიის ტბების სია
*მსოფლიოს უდიდესი ტბების სია

## რესურსები ინტერნეტში
*Master thesis about heavy metals in the rivers of the Poopó basin
*Master thesis about heavy metals in Lake Poopo 
*Satellite images and information from NASA about Lake Poopó 
*Lake Titicaca, Lake Poopo, and Salar de Uyuni, Bolivia 
*Bolivia Drainage

## სქოლიო
კატეგორია:ბოლივიის ტბები
კატეგორია:სამხრეთ ამერიკის ტბები
კატეგორია:ტბები ანბანის მიხედვით
ურუ-ურუ

**ურუ-ურუ** — ტბა ბოლივიაში, ორუროს დეპარტამენტში. მდებარეობს ზღვის დონიდან 3686 მეტრზე. მისი ფართობი შეადგენს 214 კმ²-ს. მაქსიმალური სიღრმე 1.5 მეტრია.  ტბაში ჩაედინება ტიტიკაკას ტბიდან გამომდინარე მდინარე დესაგუადერო, რომელიც კვლავ ტოვებს ურუ-ურუს და უერთდება პოოპოს ტბას. 

ურუ-ურუ მნიშვნელოვან ტურისტულ ღირსშესანიშნაობას წარმოადგენს. აქ პოპულარულია ნავებით სეირნობა და თევზაობა. 

## იხილეთ აგრეთვე
*ბოლივიის ტბების სია

## რესურსები ინტერნეტში
* * Imagen del lago Uru Uru en Flickr.com*

კატეგორია:ბოლივიის ტბები
კატეგორია:ტბები ანბანის მიხედვით
უაიტუნასი

**უაიტუნასი** () — ტბა ბოლივიაში, ბენის დეპარტამენტის იაკუმას პროვინციაში. მდებარეობს ზღვის დონიდან 146 მეტრზე. მისი ფართობი 329.5 კმ²-ია. სიგრძე 35 კმ-ს შეადგენს, სიგანე 16 კმს. სანაპირო ზოლის სიგრძე 165 კმ-ია. ტბაში მდებარეობს ორი კუნძული. 

## იხილეთ აგრეთვე
*ბოლივიის ტბების სია

## რესურსები ინტერნეტში
*უაიტუნასის ტბა 

კატეგორია:ბოლივიის ტბები
კატეგორია:ტბები ანბანის მიხედვით
როგაგუადო

**როგაგუადო** () — მტკნარი  ტბა ჩრდილოეთ ბოლივიაში, ბენის დეპარტამენტის იაკუმას პროვინციაში. მდებარეობს ზღვის დონიდან 143 მეტრზე, მდინარე მამორეს მარცხენა სანაპიროზე, მიეკუთვნება ამაზონის აუზს.  მისი ფართობი 315 კმ²-ია. მაქსიმალური სიგრძე 25 კმ-ია, სიგანე 18 კმ. წარმოადგენს ბოლივიის მტკნარი წყლის ერთ-ერთ უდიდეს მარაგს. ტბაში მდებარეობს ცხრა კუნძული, რომელთა ფართობის 1 კმ²-ს აღემატება. 

## იხილეთ აგრეთვე
*ბოლივიის ტბების სია

## რესურსები ინტერნეტში
*როგაგუადოს ტბა

კატეგორია:ბოლივიის ტბები
კატეგორია:ტბები ანბანის მიხედვით
როგაგუა

**როგაგუა** () — მტკნარი ტბა ჩრდილოეთ ბოლივიაში, ბენის დეპარტამენტში. მდებარეობს ზღვის დონიდან 164 მეტრზე, როგაგუადოს ტბის სიახლოვეს. ტბის სიგრძე 21 კმ-ია, სიგანე 9 კმ, ხოლო ზედაპირის საერთო ფართობი 155 კმ². როგაგუა ბოლივიის მტკნარი წყლის ერთ-ერთ უდიდეს მარაგს წარმოადგენს. 

## იხილეთ აგრეთვე
*ბოლივიის ტბების სია

## რესურსები ინტერნეტში
*როგაგუა

კატეგორია:ბოლივიის ტბები
კატეგორია:ტბები ანბანის მიხედვით
გუაჩუნა

**გუაჩუნა** () — მტკნარი ტბა ბოლივიაში, ბენის დეპარტამენტში. მდებარეობს ზღვის დონიდან 150 მეტრზე, როგაგუადოსა და უაიტუნასის ტბებს შორის. მისი მაქსიმალური სიგრძე 20 კმ-ია, სიგანე 8 კმ, ხოლო ზედაპირის ფართობი 102.8 კმ². სანაპირო ზოლის სიგრძე 60 კმ-ს შეადგენს. 

## იხილეთ აგრეთვე 
* ბოლივიის ტბების სია

## რესურსები ინტერნეტში
* ბენის დეპარტამენტის ტბები 
* გვერდი facebook-ზე

კატეგორია:ბოლივიის ტბები
Box of Tricks

***Box of Tricks*** — ინგლისური როკ ჯგუფ Queen-ის ბოქს-სეტი, გამოცემული 1992 წელს. მასში შეტანილია ჯგუფის დისკი *The 12" Collection* და სხვადასხვა დამატება. გამოცემულია ლეიბლზე  Parlophone.

## შეტანილი მასალა 
* The 12" Collection
* PAL ფორმატის VHS - *Queen - Live at the Rainbow*
* პოსტერი, შედგენილი ალბომებისა და სინგლების ყდებისგან
* ტანსაცმელზე დასაკერი Queen-ის სიმბოლო
* Queen-ის გულსამაგრი
* 32 გვერდიანი წიგნი
* მაისური

## რესურსები ინტერნეტში
*ალბომის შესახებ

კატეგორია:1992 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Parlophone-ის კომპილაციური ალბომები
სალარ-დე-უიუნი

მინი|250პქ|მდებარეობა
მინი|250პქ|თანამგზავრული ფოტო
**სალარ-დე-უიუნი** () — მსოფლიოში უდიდესი მარილის ტბა სამხრეთ ბოლივიაში. მდებარეობს პოტოსისა და ორუროს დეპარტამენტებში, ანდების დაბოლოებაზე, ზღვის დონიდან 3,656 მეტრზე. მისი ფართობი 10,582 კმ²-ია. ჩამოყალიბდა რამდენიმე პრეისტორიული ტბის ტრანსფორმაციის შედეგად. ტბა დაფარულია რამდენიმე მეტრის სისქის მარილის ქერქით. ასევე მოიცავს მლაშე გუბურებს, რომლებიც განსაკუთრებით მდიდარია ლითიუმით. სწორედ აქ მდებარეობს მსოფლიო ლითიუმის მარაგის 50-70%. ამ ტერიტორიაზე გაედინება მთავარი სატრანსპორტო გზა, რომელიც კვეთს ბოლივიის ალტიპლანოს. ტბაზე ბინადრობს ვარდისფერი ფლამინგოების რამდენიმე სახეობა. იდეალური სიბრტყისა და მინიმალური დახრილობის, სუფთა და გამჭვირვალე ჰაერის გამო, ეს რეგიონი იდეალურია დედამიწის თანამგზავრული დაკვირვებისათვის ალტიმეტრული დაკალიბრების მეთოდით.

## წარმოქმნა
40 ათასი წლის წინ, ეს ტერიტორია მინჩინის ტბის ნაწილს წარმოადგენდა. მისი დაშრობის შემდეგ, დარჩა დღეს არსებული ორი ტბა - პოოპო და ურუ-ურუ, ასევე ორი უდიდესი მარილიანი ჭაობი - კოიპასა და სალარ-დე-უიუნი.

## გავლენა ეკონომიკაზე
სალარ-დე-უიუნის მარილის მარაგი 25 მილიარდ ტონას შეადგენს. აქედან ყოველწლიურად იწარმოება 25.000 ტონა. საკმაოდ განვითარებულია ტურიზმი, აქ შეხვდებით ადგილობრივების მიერ მარილის ბლოკებისგან აშენებული სასტუმროებს..

## გალერეა

ფაილი:FishIslandSalarUyuni.jpg|ტბაში მდებარე კუნძული ინკაუასი
ფაილი:James Flamingo.jpg|ფლამინგო ჯეიმსი
ფაილი:Andean Flamingos Laguna Colorada Bolivia Luca Galuzzi 2006.jpg|ანდური ფლამინგოები
ფაილი:Salt production Uyuni.JPG|მარილის წარმოება
ფაილი:SalarDeUyuniSaltProduction.jpg|მარილის წარმოების ტრადიციული მეთოდი
ფაილი:Salar uyuni 200701.jpg
ფაილი:Salar Uyuni au01.jpg
ფაილი:Watching Sunset Salar de Uyuni Bolivia Luca Galuzzi 2006.jpg
ფაილი:Piles of Salt Salar de Uyuni Bolivia Luca Galuzzi 2006 a.jpg|მარილის ბორცვები
ფაილი:Salar Uyuni au02.jpg
ფაილი:Salar de uyuni layers.jpg

 

## იხილეთ აგრეთვე
*ბოლივიის ტბების სია

## რესურსები ინტერნეტში
* ოფიციალური საიტი 
* el clima en Uyuni 
* Minería en el Salar de Uyuni  
* Vista aérea del Salar de Uyuni en Google maps 
* Fotos del Salar de Uyuni
* Los salares del altiplano boliviano: métodos de estudio y estimación económica-1981
* Página con fotos y datos sobre el Salar de Uyuni

## სქოლიო
კატეგორია:ბოლივიის ტბები
კოიპასა

**კოიპასა** ან **სალარ-დე კოიპასა** () — ტბა ბოლივიაში, ორუროს დეპარტამენტის ატაუალპას პროვინციაში. მდებარეობს ზღვის დონიდან 3657 მეტრზე, ბოლივიის ალტიპლანოს დასავლეთ ნაწილში, სალარ-დე-უიუნის ტბიდან 20 კმ-ით ჩრდილოეთით. მისი ფართობი 806 კმ²-ია, საშუალო სიღრმე 3.5 მ. ძირითადი მდინარე, რომელიც ტბაში ჩაედინება, არის ლაუკა. 

## იხილეთ აგრეთვე
*ბოლივიის ტბების სია

## რესურსები ინტერნეტში
*კოიპასა

კატეგორია:ბოლივიის ტბები
კატეგორია:ტბები ანბანის მიხედვით
The Complete Works (Queen-ის ალბომი)

***The Complete Works*** — ინგლისური როკ ჯგუფ Queen-ის ალბომების კომპილაციური ალბომი, გამოცემული 1985 წელს. მასში შეტანილია ჯგუფის მიერ იმ დროისთვის გამოცემული ყველა ძირითადი ალბომი და დამატებითი დისკი Complete Vision. იგი შეიცავს სხვადასხვა წლებში გამოცემული სინგლების B-მხარებს. ყველა შეტანილი ალბომი წარმოდგენილია გრამფირფიტის ფორმატში.

## ალბომები 
#*Queen* (1973)
#*Queen II* (1974)
#*Sheer Heart Attack* (1974)
#*A Night at the Opera* (1975)
#*A Day at the Races* (1976)
#*News of the World* (1977)
#*Jazz* (1978)
#*Live Killers Vol. 1* (1979)
#*Live Killers Vol. 2*
#*The Game* (1980)
#*Flash Gordon* (1980)
#*Hot Space* (1982)
#*The Works* (1984)
#*Complete Vision* (დამატებითი ფირფიტა)

### *Complete Vision* 
# See What a Fool I've Been – 4:33
# A Human Body – 3:44
# Soul Brother – 3:35
# I Go Crazy – 3:44
# Thank God It's Christmas – 4:17
# One Vision (სინგლის ვერსია) – 4:02
# Blurred Vision – 4:42

## რესურსები ინტერნეტში
*ალბომის შესახებ

კატეგორია:1985 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:EMI Records-ის კომპილაციური ალბომები
Greatest Video Hits 2

***Greatest Video Hits 2*** — ჯგუფის Queen ოფიციალური პრომო-კლიპების კრებული. იგი გამოცემული იყო VHS ფორმატში, ხოლო DVD-ზე გამოვიდა 2003 წლის ნოემბერში. მასში შეტანილია 1982-1989 წლებში გამოსული მუსიკალური ვიდეოები. გამოცემის პირველივე კვირაში DVD გაყიდვების მხრივ ბრიტანეთის ბაზარზე #1 ადგილს იკავებდა. ესპანეთში იგი #2, ხოლო იტალიაში - #3 იყო. პიკური პოზიცია მან ირლანდიაშიც დაიკავა. ბრიტანეთში მას ერგო ორმაგი პლატინის სტატუსი. გერმანიაში, ესპანეთში, პოლონეთსა და რამდენიმე სხვა ქვეყანაში მან ოქროს, ხოლო საფრანგეთში - პლატინის სტატუსი შეიძინა.

გამოცემას ახლავს ბრაიან მეისა და როჯერ ტეილორის კომენტარებიც, რომლებიც იხსენებენ ამა თუ იმ ვიდეოს გადაღების პროცესს.

ალბომის  *Innuendo* ვიდეოები კრებულში შეტანილი არ არის. უცნობი მიზეზით, მათ მაგივრად წარმოდგენილია Las Palabras de Amor, Body Language, Princes of the Universe, და Scandal.

## დისკი 1
# A Kind of Magic
# I Want It All
# Radio Ga Ga
# I Want to Break Free
# Breakthru
# Under Pressure
# Scandal
# Calling All Girls
# Who Wants to Live Forever
# The Miracle
# It's a Hard Life
# The Invisible Man
# Las Palabras de Amor
# Friends Will Be Friends
# Back Chat
# Body Language
# Hammer to Fall
# Princes of the Universe
# One Vision

## დისკი 2
### Hot Space
* Staying Power; 1982 წელი, მილტონი კეინზი

### The Works
* მონტრეს პოპ ფესტივალი
* ინტერვიუები ჯგუფთან

### A Kind of Magic 
* მონტრეს პოპ ფესტივალი
* ინტერვიუები
* დოკუმენტური ფილმი One Vision
* 'Extended Vision' - ვიდეო

### The Miracle 
* ინტერვიუები
* 'Making of The Miracle' - დოკუმენტური ფილმი
* 'Making of The Miracle Album Cover' - ალბომის გარეკანის შექმნის შესახებ
* დამატება: Who Wants to Live Forever - განსხვავებული ვიდეო, გადაღებულ საქველმოქმედო მიზნებით.

## აუდიო
*PCM სტერეო
*DTS 5.1 (მხოლოდ პირველი დისკი)
*როჯერ ტეილორისა და ბრაიან მეის კომენტარები ამა თუ იმ კლიპის შესახებ.

## სერტიფიცირებები
## რესურსები ინტერნეტში 
*ინფორმაცია გამოცემის შესახებ

## სქოლიო
კატეგორია:Queen-ის ვიდეო ალბომები
კატეგორია:Hollywood Records-ის ვიდეო ალბომები
კატეგორია:მუსიკალური ვიდეოების კომპილაციური ალბომები
კატეგორია:2003 წლის ვიდეო ალბომები
The 12" Collection

***The 12" Collection*** — ინგლისური როკ ჯგუფ Queen-ის მიერ 1992 წელს გამოშვებული კომპილაციური ალბომი.  მასში შეტანილია სიმღერები ოთხეულის 12 დიუმიანი სინგლებიდან და რემიქსები. მიუხედავად მისი ასეთი სპეციფიკისა, აღსანიშნავია, რომ  Bohemian Rhapsody  12 დიუმიან სინგლზე არასოდეს გამოცემულა.

## სიმღერების სია
# Bohemian Rhapsody - მერკური - 5:58
# Radio Ga Ga (ვრცელი ვერსია) - ტეილორი - 6:53
# Machines (Or 'Back to Humans') (12 ინსტრუმენტული) - ტეილორი/მეი - 5:08
# I Want to Break Free (Extended Mix) - დიკონი - 7:19
# It's a Hard Life (12 ვრცელი მიქსი) - მერკური - 5:05
# Hammer to Fall (The Headbanger's Mix) - მეი - 5:23
# Man on the Prowl (ვრცელი ვერსია) - მერკური - 6:04
# A Kind of Magic (ვრცელი ვერსია) - ტეილორი - 6:25
# Pain Is So Close to Pleasure (12" ვერსია) - მერკური/დიკონი - 6:01
# Breakthru (ვრცელი ვერსია) - Queen - 5:44
# The Invisible Man (12" ვერსია) - Queen - 5:30
# The Show Must Go On - Queen - 4:34

## სქოლიო
კატეგორია:1992 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Parlophone-ის კომპილაციური ალბომები
აგუარაგუეს ეროვნული პარკი

**აგუარაგუეს ეროვნული პარკი და ბუნებრივი არეალი** () — დაცული ტერიტორია ბოლივიაში, ტარიხას დეპარტამენტის გრან-ჩაკოს პროვინციაში. პარკი მთლიანად მოიცავს სერანია-დელ-აგუარაგუეს, სუბ-ანდურ მთათა სისტემას. ტერიტორიის ფართობი 1 083 კმ²-ს შეადგენს.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
* www.fundesnap.org / Aguaragüe National Park and Integrated Management Natural Area  

კატეგორია:ბოლივიის ეროვნული პარკები
კატეგორია:ტარიხის დეპარტამენტის გეოგრაფია
კატეგორია:2000 წელს დაარსებული დაცული ტერიტორიები
ამბოროს ეროვნული პარკი

**ამბოროს ეროვნული პარკი** — ეროვნული პარკი ბოლივიაში, სანტა-კრუსის დეპარტამენტში. მდებარეობს ზღვის დონიდან 300-3500 მეტრზე. მისი ფართობი 4 425 კმ²-ია. პარკი დაცულია ადამიანების დასახლებისგან, ნადირობისგან, ტყის გაჩეხვისა და შემგროვებლობისგან. მიუხედავად ამისა, ეს ყოველივე დღემდე მაინც პრობლემად რჩება. ამბოროს მომიჯნავედ მდებარეობს კარასკოს ეროვნული პარკი.

ნალექების საშუალო წლიური მაჩვენებელი 1400 - 4000 მმ-ს შეადგენს. პარკი გამოირჩევა ფლორისა და ფაუნის მრავალფეროვანებით. აქ გავრცელებულია ფრინველთა 800 და ძუძუმწოვართა 125 სახეობა.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
* Derksen, Jonathan   *Amboro National Park, Bolivia* Orbitz Away LLC 
* *Amboro National Park, Bolivia* Bolivia Contact (2001) 
* *Amboro National Park, Bolivia* Enjoy Bolivia 
* *Amboro National Park, Bolivia* Tourism in Bolivia
* *Amboro National Park, Bolivia* Amboro's Principal Page 
* *Amboro National Park, Bolivia* Tourism 

კატეგორია:ბოლივიის ეროვნული პარკები
კატეგორია:1973 წელს დაარსებული დაცული ტერიტორიები
კატეგორია:სანტა-კრუსის დეპარტამენტის გეოგრაფია (ბოლივია)
კატეგორია:სანტა-კრუსის დეპარტამენტის ღირსშესანიშნაობები (ბოლივია)
სანიშნო

**სანიშნო** — მთა საქართველოში, თბილისში, მთაწმინდის რაიონში. მდებარეობს თრიალეთის ქედის აღმოსავლეთ განშტოებაზე. სიმაღლე ზღვის დონიდან 1499 მ. სანიშნოს მიდამოები აგებულია ზედაეოცენური ქვიშაქვებითა და თიხებით. კალთები შემოსილია მუხნარ-რცხილნარით.

## ლიტერატურა 
## სქოლიო
კატეგორია:თბილისის მთები
სანისლო

**სანისლო** — მთა საქართველოში, სამცხე-ჯავახეთის მხარეში, ასპინძისა და ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის დასავლეთ განშტოებაზე, მდინარეების ბორჯომულისა და ოთის (მტკვრის შენაკადები) სათავეებში. სიმაღლე ზღვის დონიდან 2747,8 მ. სანისლოს მიდამოები აგებულია შუაეოცენური ანდეზიტური განფენებითა და მათი პიროკლასტოლითებით. მთის კალთები შემოსილია ნაძვნარითა და ფიჭვნარით, თხემი — სუბალპური და ალპური მდელოებით.

## ლიტერატურა 
## სქოლიო
კატეგორია:სამცხე-ჯავახეთის მხარის მთები
სატოლო

**სატოლო** — მთა საქართველოში, სამცხე-ჯავახეთის მხარეში, ასპინძის მუნიციპალიტეტში. მდებარეობს ერუშეთის ქედზე. სიმაღლე ზღვის დონიდან 2215 მ. აქვს ქვედაპლიოცენური ასაკის ვულკანური ქანებით აგებული გუმბათისებრი თხემი და სუსტად დანაწევრებული კალთები. შემოსილია სუბალპური მდელოებით.

## ლიტერატურა 
კატეგორია:სამცხე-ჯავახეთის მხარის მთები
საფერისცვალო

**საფერისცვალო** — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს ლეჩხუმის ქედზე. სიმაღლე ზღვის დონიდან 2176 მ. აგებულია იურული პორფირიტებით. თხემთან მყინვარული ცირკია. კალთები დანაწევრებული აქვს. ქვემოთ ტყით არის შემოსილი, ზემოთ — სუბალპური და ალპური მდელოთი.

## ლიტერატურა 
კატეგორია:რაჭა-ლეჩხუმისა და ქვემო სვანეთის მხარის მთები
საფერშეთი

**საფერშეთი** — მთა საქართველოში, მცხეთა-მთიანეთის მხარეში, დუშეთისა და ახალგორის მუნიციპალიტეტების ადმინისტრაციულ საზღვარზე. მდებარეობს ალევის ქედზე. სიმაღლე ზღვის დონიდან 2602 მ. აგებულია ცარცული კირქვებით, მერგელებითა და ქვიშაქვებით. მთის თხემი შემოსილია სუბალპური მდელოებით, კალთები — ფართოფოთლოვანი ტყით.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
საყარაულო

**საყარაულო** — მთა საქართველოში, კახეთის მხარეში, ყვარლის მუნიციპალიტეტში. მდებარეობს კახეთის კავკასიონის სამხრეთ განშტოების საყარაულოს ქედზე. სიმაღლე ზღვის დონიდან 1743 მ. კონუსისებური ფორმისაა, წვერი მნიშვნელოვნად მობრტყელებული აქვს. აგებულია შუაიურული თიხაფიქლებითა და ქვიშაქვებით. შემოსილია წიფლისა და რცხილის ტყით.

## ლიტერატურა 
კატეგორია:კახეთის მხარის მთები
კატეგორია:კახეთის კავკასიონის მთები
საყველო

**საყველო** — მთა საქართველოში, სამცხე-ჯავახეთის მხარეში, ბორჯომის მუნიციპალიტეტში. მდებარეობს თრიალეთის ქედის დასავლეთ ნაწილის თხემზე. სიმაღლე ზღვის დონიდან 2806 მ. აგებულია ზედაპლიოცენური ანდეზიტ-დაციტური ლავებით. აქვს კონუსის ფორმა. საყველოდან რადიალურად ჩამოედინებიან მდინარეების ქცია-ხრამისა და გუჯარეთისწყლის შემდგენელი შენაკადები. შემოსილია სუბალპური და ალპური მდელოებით.

## ლიტერატურა 
კატეგორია:სამცხე-ჯავახეთის მხარის მთები
საფრიჭის მყინვარი

**საფრიჭის მყინვარი** — მყინვარი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონის მთავარი ქედის სამხრეთ კალთაზე, მდინარე კოდორის მარჯვენა შენაკადის — ჩხალთის აუზში. სიგრძე — 2,4 კმ, ფართობი — 3,2 კმ². მყინვარის ენა ეშვება ზღვის დონიდან 3130 მ-ზე. საზრდოობს მწვერვალების საფრიჭისა და მის დასავლეთით მდებარე უსახელო მწვერვალების კალთებიდან ჩამონადენი მყინვარული ნაკადებით. საფრიჭის მყინვარის მყინვარული ენიდან გამოედინება მდინარე ჯესარა.

## ლიტერატურა 
კატეგორია:აფხაზეთის ავტონომიური რესპუბლიკის მყინვარები
We Will Rock You (ვიდეო)

***We Will Rock You*** — ჯგუფ Queen-ის 1981 წლის 24 და 25 ნოემბერს მონრეალში ჩატარებული კონცერტის ჩანაწერი. სხვადასხვა წლებში იგი ვრცელდებოდა არაოფიციალური სახით, თუმცა 2007 წელს გამოიცა როგორც *Queen Rock Montreal*, Eaglevision-ის მიერ. ასევე გამოვიდა მისი აუდიოჩანაწერი (Hollywood Records/Parlophone Records/EMI) და სამმაგი გრამფირფიტა.

აგრეთვე გამოსულია სპეციალური ორმაგი DVD (*Queen Rock Montreal*/*Live Aid*), რომელიც მოიცავს ჯგუფის გამოსვლას მარათონზე Live Aid, ისევე, როგორც იშვიათ ინტერვიუებსა და რეპეტიციის ჩანაწერებს. 2007 წლის 4 დეკემბერს გამოვიდა კონცერტის HD-DVD და Blu-Ray ვერსიები.

## სიმღერები
# „We Will Rock You (fast)“ (ბრაიან მეი)
# „Let Me Entertain You“ (ფრედი მერკური)
# „Play the Game“ (მერკური)
# „Somebody to Love“ (მერკური)
# „Killer Queen“ (მერკური)
# „I'm in Love With My Car“ (როჯერ ტეილორი)
# „Get Down, Make Love“ (მერკური)
# „Save Me“ (მეი)
# „Now I'm Here“ (მეი)
# „Dragon Attack“ (მეი)
# Now I'm Here (reprise) (მეი)
# „Love of My Life“ (მერკური)
# „Under Pressure“ (Queen/დეივიდ ბოუი)
# „Keep Yourself Alive“ (იმპროვიზაციით შესავალის დროს) (მეი)
# Drum Solo/Tympani Solo (Queen/ტეილორი)
# Guitar Solo/Guitar and Drum Duel (მეი)
# „Crazy Little Thing Called Love“ (მერკური)
# „Jailhouse Rock“ (ლიბერი/სტოლერი)
# „Bohemian Rhapsody“ (მერკური)
# „Tie Your Mother Down“ (მეი)
# „Another One Bites the Dust“ (ჯონ დიკონი)
# „Sheer Heart Attack“ (ტეილორი)
# „We Will Rock You“ (მეი)
# „We Are the Champions“ (მერკური)
# „God Save the Queen“ (ჩანაწერი) (ხალხური / მეი)

სიმღერები „Flash's Theme“ და „The Hero“ (დაწერილი მეის მიერ) ასევე სრულდებოდა ამ კონცერტებზე, მაგრამ ამოღებულია ფილმიდან. ისინი შეტანილია *Queen Rock Montreal*-ში. იმავე DVD-ზე ასევე შესაძლებელია ტეილორისა და მეის კომენტარების ჩართვა და გამორთვა. *We Will Rock You*-ს DVD გამოცემაში დამატებულია სოლ სვიმერის (რეჟისორისა და პროდიუსერის) კომენტარები.

### Live Aid
# „Bohemian Rhapsody“
# „Radio Ga Ga“
# „Hammer To Fall“
# „Crazy Little Thing Called Love“
# „We Will Rock You“
# „We Are The Champions“
# „Is This The World We Created“

* უემბლის სტადიონი, 13 ივლისი 1985.

## რესურსები ინტერნეტში 
*ინფორმაცია გამოცემის შესახებ

კატეგორია:Queen-ის ვიდეო ალბომები
კატეგორია:საკონცერტო ვიდეო ალბომები
კატეგორია:1984 წლის ვიდეო ალბომები
კატეგორია:2007 წლის ვიდეო ალბომები
საფრიჭის უღელტეხილი

**საფრიჭის უღელტეხილი**, **სოფრუჯუს უღელტეხილი** — უღელტეხილი საქართველოსა და რუსეთის (ყარაჩაი-ჩერქეზეთი) საზღვარზე, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონის მთავარ ქედზე. სიმაღლე ზღვის დონიდან 3550 მ. უღელტეხილის მიდამოები აგებულია კამბრიულისწინა და ქვედაპალეოზოური კრისტალური ფიქლებით. საფრიჭის უღელტეხილი მდინარე ჩხალთის ხეობას (აფხაზეთის არ) აკავშირებს მდინარე ამანაუზის (რუსეთი) ხეობასთან.

## ლიტერატურა 
კატეგორია:აფხაზეთის ავტონომიური რესპუბლიკის უღელტეხილები
კატეგორია:აფხაზეთის კავკასიონის უღელტეხილები
კატეგორია:კავკასიონის უღელტეხილები
ჭვინთაური

**ჭვინთაური** — მთა საქართველოში, მცხეთა-მთიანეთის მხარეში, თიანეთისა და დუშეთის მუნიციპალიტეტების ადმინისტრაციულ საზღვარზე. მდებარეობს ქართლის ქედის აღმოსავლეთ კალთაზე, მდინარე ივრის მარჯვენა შენაკადის — ქუსნოს ქვემო აუზში. სიმაღლე ზღვის დონიდან 1240 მ. აგებულია თიხიან-ქვიშაქვიანი შუაშრეებიანი ნეოგენური კონგლომერატებით. ჭვინთაურის კალთები დამრეცია, შემოსილია შერეული ფართოფოთლოვანი ტყით.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
საფრიჭა

**საფრიჭა**, **სოფრუჯუ** — მწვერვალი საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. მდებარეობს აფხაზეთის კავკასიონის მთავარ ქედზე, საქართველოსა და რუსეთის ყარაჩაი-ჩერქეზეთის საზღვარზე. სიმაღლე ზღვის დონიდან 3786 მ. აგებულია პალეოზოური გრანიტოიდებით. ახასიათებს ნივალური ლანდშაფტი. სამხრეთ და ჩრდილოეთ კალთებზეა საფრიჭის მყინვარი.

## ლიტერატურა 
კატეგორია:ყარაჩაი-ჩერქეზეთის მთები
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
სამება (მთა)

**სამება** — მთა საქართველოში, ქვემო ქართლის მხარეში, თეთრიწყაროს მუნიციპალიტეტში. მდებარეობს მდინარეების ალგეთისა და ხრამის წყალგამყოფ ბედენის ქედის სამხრეთ-აღმოსავლეთ ტოტზე — გომერის ქედზე. სიმაღლე ზღვის დონიდან 1205 მ. აგებულია დიაბაზული ლავებით. სამების კალთები შემოსილია ჯაგრცხილნარ-მუხნარით.

## ლიტერატურა 
კატეგორია:ქვემო ქართლის მხარის მთები
რაულ ვალენბერგი

მინი|150პქ|რაულ ვალენბერგი
**რაულ ვალენბერგი** (დ. 4 აგვისტო, 1912 — გ. 17 ივლისი, 1947) — შვედი დიპლომატი. იხსნა არაერთი უნგრელი ებრაელის სიცოცხლე ჰოლოკოსტის დროს. საბჭოთა ჯარის მიერ ბუდაპეშტის აღების შემდეგ დააკავა საბჭოთა საიდუმლო სამსახურმა „სმერშმა“ („სმერში“; მომდინარეობს რუსული შემოკლებიდან „**Смер**ть **ш**пионам“) და საიდუმლოდ გადააგზავნეს მოსკოვში. სავარაუდოდ დაიღუპა საბჭოთა ციხეში 1947 წლის ივლისში. 2016 წლის 31 ოქტომბერს შვედეთმა ვალენბერგი ოფიციალურად გამოაცხადა გარდაცვლილად. 

## რესურსები ინტერნეტში 
* რაულ ვალენბერგი 

## სქოლიო
კატეგორია:დაბადებული 4 აგვისტო
კატეგორია:დაბადებული 1912
კატეგორია:გარდაცვლილი 17 ივლისი
კატეგორია:გარდაცვლილი 1947
ხოროს მთა

**ხოროს მთა** — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მდინარე კურცხანის (ოცხის მარჯვენა შენაკადი) სათავეებში. სიმაღლე ზღვის დონიდან 2490 მ. აგებულია შუაეოცენური ანდეზიტებითა და მისი პიროკლასთოლითებით. კალთები შემოსილია სუბალპური და ალპური მდელოს ბალახეულით.

## ლიტერატურა 
კატეგორია:სამცხე-ჯავახეთის მხარის მთები
ტიხტენგენი

**ტიხტენგენი** () — მწვერვალი საქართველოსა და რუსეთის საზღვარზე. ადმინისტრაციულად მოქცეულია საქართველოს — მესტიის მუნიციპალიტეტისა და რუსეთის — ყაბარდო-ბალყარეთის ტერიტორიაზე. მდებარეობს სვანეთის კავკასიონის მთავარ ქედზე. სიმაღლე ზღვის დონიდან 4618 მ. აგებულია გრანიტებით, გნაისებითა და კამბრიულისწინა მეტამორფული ფიქლებით. დამახასიათებელია ნივალური ლანდშაფტი. ტიხტენგენის კალთებიდან სათავეს იღებს რამდენიმე მსხვილი მყინვარი, მათ შორის ჩრდილოეთი წანერი და სხვა. მწვერვალი პირველად დაიპრეს 1935 წელს.

## ლიტერატურა 
კატეგორია:სამეგრელო-ზემო სვანეთის მხარის მთები
კატეგორია:სვანეთის კავკასიონის მთები
სებასტიან აგრედა

**სებასტიან აგრედა** (, დ 1795, პოტოსი, ბოლივია — გ. 18 დეკემბერი, 1875, ლა-პასი, ბოლივია) — ბოლივიელი პოლიტიკოსი, ბოლივიის პრეზიდენტი 1841 წელს. თანამდებობა დაიკავა 1841 წლის 10 ივნისს — დატოვა 1841 წლის 9 ივლისს.

## იხილეთ აგრეთვე
* ბოლივიის პრეზიდენტი

## ლიტერატურა 
* Historia de Bolivia, editorial Gisbert (quinta edición).

კატეგორია:ბოლივიის პრეზიდენტები
კატეგორია:დაბადებული 1795
კატეგორია:გარდაცვლილი  18 დეკემბერი
კატეგორია:გარდაცვლილი 1875
კატეგორია:ლიდერები რომლებმაც ძალაუფლება ხელში აიღეს პუტჩით
ბუდუკი

**ბუდუკი** — სოფელი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში (ამტყელის თემი). მდებარეობს აფხაზეთის ქედის სამხრეთ კალთაზე, გენწვიშ-სოხუმის გზატკეცილზე. ზღვის დონიდან 280 მ, გულრიფშიდან 34 კმ. 

## ლიტერატურა
## სქოლიო
კატეგორია:გულრიფშის მუნიციპალიტეტის სოფლები
აჭანდარა (გულრიფშის მუნიციპალიტეტი)

**აჭანდარა** — სოფელი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი). მდებარეობს მდინარე ამტყელის (კოდორის შენაკადი) მარჯვენა მხარეზე, აფხაზეთის ქედის სამხრეთ მთისწინეთში. ზღვის დონიდან 700 მ, შავი ზღვიდან 19 კმ, მაჭარიდან 23 კმ.

## ლიტერატურა
## სქოლიო
კატეგორია:გულრიფშის მუნიციპალიტეტის სოფლები
ბაბუშარა

**ბაბუშარა** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, სამურზაყანოს დაბლობზე, კოდორის დელტაში, მდინარე პატარა კოდორის  მარჯვენა ნაპირზე, შავი ზღვის პირას. თემის ცენტრი (სოფლები: ვარჩა, ოჯიბინა, ყორასი). ზღვის დონიდან 8 მ, გულრიფშიდან 15 კმ. 

## ლიტერატურა 
## სქოლიო
კატეგორია:გულრიფშის მუნიციპალიტეტის სოფლები
ბუძუგური

**ბუძუგური** *(**ბუძგური**)* — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში. ჩხალთის ადმინისტრაციული ერთეული.

## ეტიმოლოგია 
სახელწოდება **ბუძგური** XX საუკუნის 30-იანი წლებიდან ფიქსირდება. ტერმინი ქართული წარმომავლობისაა, მეგრულად *„ეკლით დაბარდულ მაღლობს“* ნიშნავს.

## გეოგრაფია
ბუძუგური მდებარეობს აფხაზეთის კავკასიონის სამხრეთ კალთაზე, მდინარე ჩხალთის (კოდორის მარჯვენა შენაკადი) მარცხენა ნაპირზე და მდინარე კოდორის მარჯვენა მხარეს, აფხაზეთის ქედის სამხრეთ მთისწინეთში, ზღვის დონიდან 1000 მეტრზე. გულრიფშიდან დაშორებულია 63 კილომეტრით.

## დემოგრაფია
2002 წლის აღწერის მონაცემებით სოფელში ცხოვრობს 33 ადამიანი.

## ლიტერატურა
## სქოლიო
კატეგორია:აჟარის (ზემო აფხაზეთის) მუნიციპალიტეტის სოფლები
პედრო ბლანკო სოტო

**პედრო ბლანკო სოტო** (, დ 19 ოქტომბერი, 1795, კოჩაბამბა, ბოლივია — გ. 1 იანვარი, 1829, სუკრე, ბოლივია) — ბოლივიელი პოლიტიკოსი, ბოლივიის პრეზიდენტი 1828 წელს. თანამდებობა დაიკავა 1828 წლის 26 დეკემბერს და ამ თანამდებობაზე იყო გარდაცვალებამდე, 1829 წლის 1 იანვრამდე.

## იხილეთ აგრეთვე
* ბოლივიის პრეზიდენტი

## ლიტერატურა 
* Historia de Bolivia, editorial: Gisbert (4º edición).

კატეგორია:ბოლივიის პრეზიდენტები
კატეგორია:დაბადებული 19 ოქტომბერი
კატეგორია:დაბადებული 1795
კატეგორია:გარდაცვლილი 1 იანვარი
კატეგორია:გარდაცვლილი 1829
კატეგორია:მოკლული პრეზიდენტები
კატეგორია:XIX საუკუნეში მოკლული პრეზიდენტები
ხოსე მარია პერეს დე ურდინინეა

**ხოსე მარია პერეს დე ურდინინეა** (, დ 31 ოქტომბერი, 1784, ლა-პასი, ბოლივია — გ. 4 ნოემბერი, 1865, ლა-პასი, ბოლივია) — ბოლივიელი პოლიტიკოსი, ბოლივიის პრეზიდენტი 1828 წელს. თანამდებობა დაიკავა 1828 წლის 18 აპრილს და თანამდებობა ეკავა  1828 წლის 2 აგვისტომდე.

## იხილეთ აგრეთვე 
* ბოლივიის პრეზიდენტი

## რესურსები ინტერნეტში 
*http://www.bolivia.gov.bo/ 

## წყაროები 
* Historia de Bolivia, editorial Gisbert (cuarta edición).
* Zinny, Antonio, *Historia de los gobernadores de las Provincias Argentinas*, Ed, Hyspamérica, 1987. ISBN 950-614-685-3
* Sosa de Newton, Lily, *El general Paz*, Ed. Plus Ultra, Bs. As., 1973.

კატეგორია:ბოლივიის პრეზიდენტები
კატეგორია:დაბადებული  31 ოქტომბერი
კატეგორია:დაბადებული 1784
კატეგორია:გარდაცვლილი  4 ნოემბერი
კატეგორია:გარდაცვლილი 1865
კარასკოს ეროვნული პარკი

**კარასკოს ეროვნული პარკი** — ეროვნული პარკი ბოლივიაში, კოჩაბამბის დეპარტამენტში. მისი ფართობი 6,226 კმ²-ია. პარკში აღრიცხულია 5.000 სახეობის მცენარე და მიიჩნევა ბოლივიის ბიოლოგიურად ყველაზე მრავალფეროვან ადგილად. ტერიტორია დაცულია და აკრძალულია მასში ყოველგვარი დასახლების შექმნა. პარკის ლანდშაფტს ძირითადად მდინარეები, ჩანჩქერები, ხეობები და ღრმა კანიონები შეადგენს. 
პარკი შეიქმნა 1991 წლის 11 ოქტომბერს. 

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
*"Amboró and Carrasco National Parks
* www.parkswatch.org / Carrasco National Park 
* Carrasco National Park 

კატეგორია:ბოლივიის ეროვნული პარკები
კატეგორია:კოჩაბამბის დეპარტამენტის გეოგრაფია
კატეგორია:1991 წელს დაარსებული დაცული ტერიტორიები
კატეგორია:1991 წელს დაარსებულები ბოლივიაში
კოტაპატის ეროვნული პარკი

**კოტაპატის ეროვნული პარკი და ბუნებრივი არეალი** () — დაცული ტერიტორია ბოლივიაში, ლა-პასის დეპარტამენტში. მდებარეობს დეპარტამენტის ჩრდილო-დასავლეთ ნაწილში, ნორ-იუნგასის და მურილიოს პროვინციების ტერიტორიაზე, ქალაქ ლა-პასიდან 50 კმ-ით დაშორებით. ფართობი შეადგენს 60 000 ჰა-ს. შეიქმნა 1993 წელს.

## იხილეთ აგრეთვე
*ბოლივიის ეროვნული პარკების სია

## რესურსები ინტერნეტში
* Cotapata National Park and IMNA - Parkswatch Profile   
* English abstract of the research at Cotapata National Park and IMNA - Miguel Sevilla-Callejo's PhD - Universidad Autónoma de Madrid 

კატეგორია:ბოლივიის ეროვნული პარკები
კატეგორია:ლა-პასის დეპარტამენტის გეოგრაფია (ბოლივია)
კატეგორია:1993 წელს დაარსებული დაცული ტერიტორიები
We Are the Champions: Final Live in Japan

***We Are the Champions: Final Live in Japan*** — ჯგუფის Queen  1985 წლის 11 მაისს, ტოკიოში (იაპონია) ჩატარებული კონცერტის ჩანაწერი. კონცერტი მოეწყო ტურის The Works Tour ფარგლებში.  თავდაპირველად ეს ვიდეო მხოლოდ 1992 წელს გამოვიდა და მხოლოდ იაპონიის ტერიტორიაზე, მაგრამ 2004 წელს გამოცემული იქნა DVD-ზე. საკონცერტო ჩანაწერი ოფიციალურად სტუდიაში არ იქნა დამუშავებული და აქა-იქ თანმხლებ აუდიო არხს ახლავს შეფერხებები.

## სიმღერები
# Machines (Or 'Back to Humans') (შესავალი) (მეი/ტეილორი)
# Tear It Up
# Tie Your Mother Down
# Under Pressure
# Somebody to Love
# Killer Queen
# Seven Seas of Rhye
# Keep Yourself Alive
# Liar
# Impromptu
# It's A Hard Life
# Now I'm Here
# Is This The World We Created?
# Love of My Life
# Another One Bites the Dust
# Hammer to Fall
# Crazy Little Thing Called Love
# Bohemian Rhapsody
# Radio Ga Ga

დამატება:
# I Want to Break Free
# Jailhouse Rock
# We Will Rock You
# We Are the Champions
# God Save the Queen

კონცერტი იწყება სიმღერით "Machines, Or Back to Humans (Intro)", რომელიც ოფიციალურ სიაში აღნიშნული არ არის.

## რესურსები ინტერნეტში 
*ინფორმაცია გამოცემის შესახებ

კატეგორია:Queen-ის ვიდეო ალბომები
კატეგორია:1992 წლის საკონცერტო ალბომები
კატეგორია:1992 წლის ვიდეო ალბომები
კატეგორია:Queen-ის საკონცერტო ალბომები
სუათისის მყინვარი

**სუათისის მყინვარი** — ხეობის ტიპის მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონზე, მდინარე თერგის მარცხენა შენაკადის — სუათისის აუზში. სიგრძე 5,4 კმ, ფართობი 10,2 კმ². მყინვარის ენის სიმაღლეა ზღვის დონიდან 3000 მ. საზრდოობს მწვერვალების ჯიმარისა და მაილის კალთებიდან ჩამონადენი მყინვარული ნაკადებით. მყინვარის ენიდან გამოედინება მდინარე სუათისი. მისასვლელი გზაა სოფელ აბანოდან. სუათისის მყინვარი შედგება სამი ნაწილისაგან: დასავლეთი სუათისი, ცენტრალური სუათისი და აღმოსავლეთი სუათისი.

მყინვარი აღმოსავლეთ სუათისი მდინარე სუათისის აუზში ფართობით ყველაზე დიდია. მყინვარი ხოხის ქედის სამხრეთ ფერდობიდან მოედინება. მას ორ კამერიანი ფირნი აქვს. მორფოლოგიურად ხეობის ტიპის მყინვარია, რომელსაც სამხრეთ-დასავლეთური ექსპოზიცა აქვს. მყინვარის ფართობი 7,68 კმ²-ია. ამ მაჩვენებლით მყინვარი აღმოსავლეთ სუათისი საქართველოს მყინვარებს შორის მერვე ადგილს იკავებს და ისეთ მყინვარებსაც კი აჭარბებს ფართობით როგორიცაა ქვიში (7,45 კმ²), ცენტრალური ლეხზირი (6,27 კმ²), დოლრა (5,48 კმ²) და სხვა.

აღსანიშნავია ისიც, რომ საქართველოში მდინარე ენგურის აუზის შემდეგ ასეთი დიდი ზომის მყინვარი არც რიონის და არც კოდორის აუზებში არ გვხვდება. მყინვარის სიგრძე 6,61 კილომეტრია. მისი ენა ზღვის დონიდან 2240 მეტრზე მთავრდება. მყინვარის ენიდან გამომავალი წყალი ორ ნაკადად მოედინება, რომელსაც მყინვარის ენის წინ, გასწვრივად მდებარე რიგელი ყოფს. აღნიშნულ წყალგამყოფ რიგელზე 0,01 კმ² ფართობის მყინვარული წარმოშობის მცირე ტბა მდებარეობს.

## ლიტერატურა
* ტიელიძე, ლევან, საქართველოს მყინვარები. გამომცემლობა „კოლორი“, თბ., 2014;

კატეგორია:მცხეთა-მთიანეთის მხარის მყინვარები
ინიაოს ეროვნული პარკი

**ინიაოს ეროვნული პარკი და დაცული არეალი** () — დაცული ტერიტორია ბოლივიაში, ჩუკისაკას დეპარტამენტში.

ტერიტორიის მთლიანი ფართობის, 2,630.9 კმ²-დან 1,422.4 კმ² ეროვნულ პარკს უჭირავს, ხოლო დანარჩენი „ინტეგრირებული მენეჯმენტის ბუნებრივ არეალს". 

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში
* www.sernap.gov.bo / *Parque Nacional y Área Natural de Manejo Integrado Serranía del Iñao* 

კატეგორია:ბოლივიის ეროვნული პარკები
კატეგორია:ჩუკისაკის დეპარტამენტის გეოგრაფია
კატეგორია:2004 წელს დაარსებული დაცული ტერიტორიები
Stone Cold Classics

***Stone Cold Classics*** — ინგლისური როკ ჯგუფ Queen-ის მიერ 2006 წელს გამოშვებული კრებული. დისკის გამოსვლა დაემთხვა შოუს  American Idol ეთერში გასვლას, სადაც მონაწილეები Queen-ის სიმღერებს ასრულებდნენ. ალბომი გამოსცა ლეიბლმა Hollywood Records.

## სიმღერების სია
#Stone Cold Crazy (დიკონი, მეი, მერკური, ტეილორი)
#Tie Your Mother Down (მეი)
#Fat Bottomed Girls (მეი)
#Another One Bites the Dust (დიკონი)
#Crazy Little Thing Called Love (მერკური)
#We Will Rock You (მეი)
#We Are the Champions (მერკური)
#Radio Ga Ga (ტეილორი)
#Bohemian Rhapsody (მერკური)
#The Show Must Go On (Queen)
#These Are the Days of Our Lives (ტეილორი)
#I Want It All (Queen)
#All Right Now - საკონცერტო შესრულება, Queen + Paul Rodgers
#Feel Like Makin' Love - საკონცერტო შესრულება, Queen + Paul Rodgers

## რესურსები ინტერნეტში
*ინფორმაცია ალბომის შესახებ

## სქოლიო 
კატეგორია:2006 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Hollywood Records-ის კომპილაციური ალბომები
ისიბორო-სეკურეს ეროვნული პარკი

**ისიბორო-სეკურეს ეროვნული პარკი და ადგილობრივი ტერიტორია** () — დაცული ტერიტორია ბოლივიაში. მდებარეობს კოჩაბამბის დეპარტამენტის ჩრდილოეთ და ბენის დეპარტამენტის სამხრეთ ნაწილებში. მისი ფართობი დაახლოებით 12 363 კმ²-ია. შეიქმნა 1965 წლის 22 ნომებერს.

პარკის ტერიტორიაზე საშუალო წლიური ტემპერატურა 15 °C -ს შეადგენს, ხოლო ნალექები 1.900 მმ-ს.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში
* www.parkswatch.org / Isiboro Sécure National Park and Indigenous Territory  
* www.fundesnap.org / Official Homepage 

კატეგორია:ბოლივიის ეროვნული პარკები
კატეგორია:ბენის დეპარტამენტის გეოგრაფია
კატეგორია:კოჩაბამბის დეპარტამენტის გეოგრაფია
კატეგორია:1965 წელს დაარსებული დაცული ტერიტორიები
კაა-ლიას ეროვნული პარკი

**კაა-ლიას ეროვნული პარკი და ბუნებრივი არეალი** () — ბოლივიის და ზოგადად მთელი სამხრეთ ამერიკის ერთ-ერთი უდიდესი ეროვნული პარკი. წარმოადგენს გრან-ჩაკოს რეგიონში მდებარე დაცულ ტერიტორიას, რომელიც ფართობით ბელგიას აღემატება (34,411 კმ²).

მდებარეობს სანტა-კრუსის დეპარტამენტში, ზღვის დონიდან 100 - 839 მეტრზე. ესაზღვრება პარაგვაის. ნალექების საშუალო წლიური მაჩვენებელი შეადგენს 400 - 1.400 მმ-ს.

პარკი გამოირჩევა მსოფლიოში ერთ-ერთი უდიდესი ტროპიკული ტყის მასივებით. აქ გავრცელებულია არაერთი უიშვიათესი, შესაძლოა ბოლო წარმომადგენელი ძუძუმწოვარი.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
* www.fundesnap.org / Kaa-Iya del Gran Chaco National Park and Integrated Management Natural Area  
* www.santacruz.gov.bo / Kaa-Iya del Gran Chaco National Park and Integrated Management Natural Area  

კატეგორია:ბოლივიის ეროვნული პარკები
კატეგორია:სანტა-კრუსის დეპარტამენტის გეოგრაფია (ბოლივია)
კატეგორია:1995 წელს დაარსებული დაცული ტერიტორიები
კატეგორია:სანტა-კრუსის დეპარტამენტის ღირსშესანიშნაობები (ბოლივია)
ტოჰოკუს მიწისძვრა და ცუნამი (2011)

**ტოჰოკუს მიწისძვრა და ცუნამი** () — 8,9–9,0 მაგნიტუდის მიწისძვრა, რომელიც 2011 წლის 11 მარტის 14:46 საათზე მოხდა. მიწისძვრის ეპიცენტრი მდებარეობდა ტოჰოკუს რეგიონში არსებული ოშიკას ნახევრკუნძულიდან 130 კილომეტრში, მისი ჰიპოცენტრი კი დედამიწის ქერქში 24,4 კილომეტრის სიღრმეზე არსებულა.

მიწისძვრამ გამოიწვია ცუნამის საშიშროება იაპონიის წყნაროკეანურ სანაპიროზე და სულ მცირე 20 ქვეყანაში, მათ შორის ჩრდილოეთი და სამხრეთი ამერიკის წყნაროკეანურ სანაპიროებზე. ცუნამის 10 მეტრიანმა ტალღებმა იაპონიას დაარტყეს 

იაპონიის პოლიციის ეროვნულმა სააგენტომ ოფიციალურად დაადასტურა 14 063 მიწისძვრამ მიაყენა უმძიმესი ზარალი იაპონიას, მათ შორის მძიმედ დაზიანდა რკინიგზა და საავტომობილო გზები, დაინგრა რამდენიმე დამბა. 4.4&nbsp;მილიონი საცხოვრებელი სახლი ჩრდილო-აღმოსავლეთ იაპონიაში დარჩა ელექტროენერგიისგან და 1.4&nbsp;მილიონი წყლის გარეშე. ენერგიის მრავალი გენერატორი გაითიშა, მათ შორის დადნა ორი ატომური სადგურის რეაქტორის აქტიური ზონა, რის გამოც მიახლოებული ტერიტორიებიდან მოსახლეობის ევაკუაცია განხორციელდა და გამოცხადდა საგანგებო მდგომარეობა. მიწისძვრის შედეგად, 24 საათში, აფეთქდა ფუკუშიმის ატომური სადგური; მიუხედავად გარე შენობის დანგრევისა, რეაქტორის დამცველი სარკოფაგი არ დაზიანებულა. ფუკუშიმას I და ფუკუშიმას II სადგურების 20 და 10 კილომეტრის რადიუსზე მოსახლეობის ევაკუაცია მოხდა. ამ დროისთვის არ არსებობს ზარალის ზუსტი შეფასება, "AIR Worldwide" ზარალს $14.5 - $34.6&nbsp;მილიარდად აფასებდა, ხოლო "CNN"-მა ზარალის შეფასება 100 მილიარდამდე გაზარდა.

სენდაის მიწისძვრის მაგნიტუდისა და შემდგომი მოვლენების გამო 2011 წლის მიწისძვრა ითვლება უძლიერესად იაპონიის ისტორიაში და შედის მსოფლიოს ხუთი უძლიერესი მიწისძვრის სიაში. იაპონიის პრემიერ-მინსიტრმა ნაოტო კანმა შეაფასა მიწისძვრა როგორც "მეორე მსოფლიო ომის დასრულების 65 წლის შემდეგ, ეს არის ურთულესი და უმძიმესი კრიზისი, რომლის წინაშეც იაპონია დამდგარა."

## იხილეთ აგრეთვე 
* იაპონიაში მომხდარი მიწისძვრების სია

## სქოლიო 
კატეგორია:მიწისძვრები იაპონიაში
კატეგორია:2011 წლის მიწისძვრები
კატეგორია:2011 წელი იაპონიაში
ტოროტოროს ეროვნული პარკი

**ტოროტოროს ეროვნული პარკი** () — ეროვნული პარკი ბოლივიაში, პოტოსის დეპარტამენტში. მდებარეობს ანდების მთათა სისტემის აღმოსავლეთით, ზღვის დონიდან 2000 - 3500 მეტრზე. მისი ფართობი 165 70 კმ²-ია. რეგიონი მთიანია, გამოირჩევა ღრმა კანიონებით, ხეობებითა და ჩანჩქერებით. ჰავა ნახევრადმშრალია. 

პარკის ტერიტორიაზე გავრცელებულია 329 სახეობის მცენარე და 49 სახეობის ცხოველი. განვითარებულია ტურიზმი. რეგიონი ნამდვილ სამოთხეს წარმოადგენს გეოლოგიისა და პალეონტოლოგიის მოყვარულთათვის.

## რესურსები ინტერნეტში 
*  Parque Nacional Torotoro (Fundación para el Desarrollo del Sistema Nacional de Áreas Protegidas de Bolivia) 
*  Fiche du parc sur le site UNEP-WCMC 

კატეგორია:ბოლივიის ეროვნული პარკები
კატეგორია:1989 წელს დაარსებული დაცული ტერიტორიები
კატეგორია:პოტოსის დეპარტამენტის გეოგრაფია
კატეგორია:პოტოსის დეპარტამენტის ღირსშესანიშნაობები
მადიდის ეროვნული პარკი

[მინი|290პქ|მიდანრე [მადიდი (მდინარე)|მადიდი]]
**მადიდის ეროვნული პარკი** — ეროვნული პარკი ბოლივიაში, ამაზონის ზემო აუზში, ლა-პასის დეპარტამენტის ტერიტორიაზე. შეიქმნა 1995 წელს. მისი ფართობი 18,958 კმ²-ია. მდებარეობს მანუს ეროვნული პარკის მომიჯნავედ და წარმოადგენს მსოფლიოში ერთ-ერთ უდიდეს დაცულ ტერიტორიას.

პარკი ერთდროულად მოიცავს როგორც მყინვარებით დაფარულ ანდების მწვერვალებს ასევე მდინარე ტუიჩის გასწვრივ არსებულ ტროპიკულ ტყეებს, ამიტომ, მადიდი და მისი მიმდებარე ტერიტორიები მსოფლიოში ბილოგიურად ერთ-ერთ ყველაზე მრავალფეროვან ტერიტორიად მიიჩნევა.

პარკის ტერიტორიაზე 1000 სახეობის ფრინველი ბინადრობს, მსოფლიოში სულ გავრცელებული 9000 სახეობის 11%.

საშუალო წლიური ტემპერატურა 26 Cº-ს შეადგენს.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში
* ოფიციალური საიტი 
* Regional economic benefits from conservation: the case of Madidi 
* A road through Madidi: an environmental-economic analysis 
* El efecto Chalalán: Un ejercicio de valoración económica para una empresa comunitaria 
* Beneficios y costos del mejoramiento de la carretera Charazani - Apolo 
*Madidi.de, in three languages, "Projekt Regenzeit e.V." (Cf. *Urwaldprojekte.de)
*How Does WCS Protect Madidi?  
*Madidi National Park and IMNA - Park Profile, ParksWatch.org 
*Pictures of fish caught in the Beni River.
*Madidi Amazon Travel, Socio-cultural tourism
*San Miguel del Bala Community Eco-Lodge & Eco-Tourism
* Madidi Travel
*Madidi photos 
* Bolivian Conservationist Calls for Preservation of Madidi Region, One of the Most Biodiverse Areas of World

კატეგორია:ბოლივიის ეროვნული პარკები
კატეგორია:ბოლივიის ტურიზმი
კატეგორია:ლა-პასის დეპარტამენტის გეოგრაფია (ბოლივია)
კატეგორია:1995 წელს დაარსებული დაცული ტერიტორიები
კატეგორია:ლა-პასის დეპარტამენტის ღირსშესანიშნაობები (ბოლივია)
სახამის ეროვნული პარკი

მინი|290პქ|ნევადო-სახამის ხედი
**სახამის ეროვნული პარკი** () — ეროვნული პარკი ბოლივიაში, ორუროს დეპარტამენტში. ფართობი შეადგენს 1 002 კმ²-ს. ესაზღვრება ჩილეში მდებარე ლაუკის ეროვნულ პარკს.

სახამისთვის დამახასიათებელია ეფექტიანი, ანდური ლანდშაფტი. სიმაღლე ზღვის დონიდან 4 200 - 6 542 მეტრია. პარკის ტერიტორიაზე მდებარეობს მარადთოვლიანი მთა ნევადო-სახამა — ბოლივიის უმაღლესი მწვერვალი. 2003 წლის 1 ივლისს, უნივერსალური კულტურული და ბუნებრივი მნიშვნელობის გამო, იუნესკომ პარკი მსოფლიო მემკვიდრეობის საცდელ სიაში შეიტანა..

ნაკრძალი იმართება აქ მოსახლე ადგილობრივი, აიმარას ხალხთან ერთად. განვითარებულია ტურიზმი.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
*სახამის ეროვნული პარკი 

## სქოლიო 
კატეგორია:ბოლივიის ეროვნული პარკები
კატეგორია:ორუროს დეპარტამენტის გეოგრაფია
კატეგორია:1939 წელს დაარსებული დაცული ტერიტორიები
კატეგორია:ორუროს დეპარტამენტის ღირსშესანიშნაობები
ტუნარის ეროვნული პარკი

[მინი|300პქ|ქალაქი [ვილია-ტუნარი მდინარე ჩაპარეზე]]
**ტუნარის ეროვნული პარკი** () — ეროვნული პარკი ბოლივიაში, კოჩაბამბის დეპარტამენტში. მდებარეობს ზღვის დონიდან 2 200 - 4 400 მეტრზე. ფართობი 3 090 კმ²-ს შეადგენს. შეიქმნა 1962 წელს.

პარკის ტერიტორიაზე გავრცელებულია 30 სახეობის ძუძუმწოვარი და 143 სახეობის ფრინველი. საშუალო წლიური ტემპერატურა 12&nbsp;°C-ია, ნალექების რაოდენობა 600 მმ.

რეგიონში განვითარებულია ტურიზმი, რასაც ადგილობრივებისთვის უდიდესი მნიშვნელობა აქვს.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში 
* Parque Nacional Tunari (Fundación para el Desarrollo del Sistema Nacional de Áreas Protegidas de Bolivia)  
* Bataille autour des paradis naturels
* Fiche du parc sur le site UNEP-WCMC  

კატეგორია:ბოლივიის ეროვნული პარკები
კატეგორია:კოჩაბამბის დეპარტამენტის გეოგრაფია
კატეგორია:1992 წელს დაარსებული დაცული ტერიტორიები
ოტუკისის ეროვნული პარკი

**ოტუკისის ეროვნული პარკი და ბუნებრივი ტერიტორია** () — დაცული ტერიტორია ბოლივიაში, სანტა-კრუსის დეპარტამენტში, ბრაზილიისა და პარაგვაის საზღვართან. მისი ფართობი 10 059 კმ²-ია. აქედან, ეროვნული პარკის სტატუსს მხოლოდ 903 350 ჰა ატარებს, ხოლო დანარჩენი 102 600 ჰა - „ინტეგრირებული მენეჯმენტის ბუნებრივი არეალია". შეიქმნა 1997 წლის 31 ივლისს.

## იხილეთ აგრეთვე 
*ბოლივიის ეროვნული პარკების სია

## რესურსები ინტერნეტში
* www.fundesnap.org / *Parque Nacional y Área Natural de Manejo Integrado Pantanal de Otuquis*  
* www.fcbc.org.bo / Áreas Protegidas en la región del Bosque Chiquitano 

კატეგორია:ბოლივიის ეროვნული პარკები
კატეგორია:სანტა-კრუსის დეპარტამენტის გეოგრაფია (ბოლივია)
კატეგორია:1997 წელს დაარსებული დაცული ტერიტორიები
ბაღმარანი (გულრიფშის მუნიციპალიტეტი)

**ბაღმარანი** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, მდინარე კელასურის მარცხენა ნაპირზე. თემის ცენტრი (სოფლები: ალექსანდროვკა, პოლტავა-ალექსანდროვსკოე). ზღვის დონიდან 80 მ, გულრიფშიდან 10 კმ. 

## ლიტერატურა
## სქოლიო
კატეგორია:გულრიფშის მუნიციპალიტეტის სოფლები
გეორგიევსკოე

**გეორგიევსკოე** — სოფელი აფხაზეთის ავტონომიურ რესპუბლიკის გულრიფშის მუნიციპალიტეტში (ამტყელის თემი), მდინარე ჯამპალის (ამტყელის შენაკადი) მარცხენა ნაპირზე. ზღვის დონიდან 600 მ, გულრიფშიდან 44 კმ. 

## ისტორია 
ამ ადგილას არსებობდა სოფელი *გორგეული*, რომელიც XIX საუკუნის 30-იან წლებიდან ფიქსირდება წყაროებში (პ. ზუბოვი). 1867 წელს აფხაზთა მუჰაჯირობის შემდეგ სოფელს გეორგიევსკოე უწოდეს და რუსეთიდან გადმოსული მოსახლეობის დასასახლებლად გამოყვეს. ამავე წელს ის უკვე სოფელ ჯამპალის ნაწილი იყო. 1869 წლის თებერვალ-მაისში აქ ოსმალეთიდან გადმოსახლებული ბერძენი კოლონისტები ჩაასახლეს. 1930-1939 წლებში შედიოდა წებელდის სასოფლო საბჭოში. 1939 წლიდან იყო ამტყელის სასოფლო საბჭოში (ცენტრი — სოფ. ზახაროვკა, აფხაზეთის ასსრ უმაღლესი საბჭოს პრეზიდიუმის წარდგინებით, სასოფლო საბჭოს ეწოდებოდა არა ამტყელის, არამედ ზახაროვკის სოფსაბჭო, თუმცა საქართველოს სსრ უმაღლესი საბჭოს პრეზიდიუმმა დაამტკიცა ამტყელის სახელწოდებით). 1949 წლის ადმინისტრაციულ-ტერიტორიული დაყოფით შედიოდა ხევის სასოფლო საბჭოში (ზახაროვკას ეწოდა ხევი). 1961 წლისაში და შემდგომ — ისევ ამტყელის სასოფლო საბჭოს შემადგენლობაში.

## ლიტერატურა
## სქოლიო
კატეგორია:გულრიფშის მუნიციპალიტეტის სოფლები